Kirjutasin juba mõni aeg tagasi, et tähtis ei olnud mitte euro, vaid eurokriteeriumide täitmine. Eesti ja mitmed teised  Ida Euroopa riigid on tõestanud, et kapitalism on võimalik ka 21. sajandi Euroopas. Me suutsime sisemiselt devalveerida ehk kärpida kulusid. Sama suutis Läti ja Leedu, aga ka Suurbritannia ja Iirimaa. Kreekas kutsub igasugune kulukärpe plaan rahva tänavale. Ja mitte ainult Kreekas, kui meelde tuletada ametiühingute organiseeritud üleeuroopalisi aktsioone.